
Nr. 8215 din 18.08.2023

RAPORT DE SPECIALITATE

Privind modificarea Hotărârii nr. 536/2022 a Consiliului Local al Municipiului Timișoara referitoare la asigurarea pazei și protecției obiectivelor și a bunurilor de interes  public și privat aparținând Municipiului Timișoara, de către personalul contractual (guarzi) din cadrul Serviciului Pază Obiective a Direcției Generale a Poliției Locale Timișoara


Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre privind asigurarea pazei și protecției obiectivelor și a bunurilor de interes  public și privat aparținând Municipiului Timișoara de către personalul contractual (guarzi) din cadrul Serviciului Pază Obiective a Direcției Generale a Poliției Locale Timișoara,  prin care se propune stabilirea de către Consiliul Local al Municipiului Timișoara a obiectivelor administrației publice locale care vor fi asigurate cu pază de către Direcția Generală a Poliției Locale Timișoara,

Facem următoarele precizări:

În conformitate cu dispozițiile art. 6 lit. h) din Legea poliției locale nr. 155/2010, în domeniul pazei bunurilor, poliția locală asigură paza bunurilor şi obiectivelor aflate în proprietatea unităţii/subdiviziunii administrativ-teritoriale şi/sau în administrarea autorităţilor administraţiei publice locale sau a altor servicii/instituţii publice de interes local, stabilite de consiliul local.
Având în vedere că în perioada  2011 – 2016   Serviciului Pază Obiective, avea în componența sa un număr de  49 de agenți de pază (guarzi), prin hotărâri  a Consiliului Local a Municipiului Timișoara au fost stabilite și preluate în pază  de Direcția Poliției Locale Timișoara, un număr de 10 obiective. 
Prin Hotărârea nr. 432/09.09.2019, Consiliul Local a Municipiului Timișoara a aprobat transformarea posturilor de 15 guarzi în funcții publice  specifice de polițist local, Serviciul  Pază Obiective rămânând cu 34  funcții  contractuale,  paza permanentă asigurându-se doar la o parte din aceste obiective.
Urmare a reorganizării instituției prin HCLTM nr. 368/26.07.2022 – privind aprobarea reorganizării, schimbarea denumirii instituției, modificarea și aprobarea Organigramei, Statului de funcții, Regulamentului de Organizare și Funcționare și aprobarea coeficienților de ierarhizare a posturilor pentru Direcția Poliției Locale Timișoara, Serviciul de Pază Obiective, are în componență un număr de 32 funcții de execuție (guarzi) din care 3 funcții vacante și asigură paza permanentă  la următoarele obiective a Municipiului Timișoara: 
1) Primăria Municipiului Timișoara, 3 posturi de pază, din care 1(unul)  permanent la 12 ore în ture de 12/24, respectiv, 12 /48  și 1 post temporar la 8 ore pe timp de zi, cu un agent de securitate / post în intervalul orar 08,00 – 16,30, de L- J si V în intervalul 08,00-14,00, asigurat cu un numar de 9 agenți de securitate  (guarzi). În cadrul PMT mai există un post asigurat de 1 polițist local, care asigură ordinea și liniștea publică la etajul I – acces conducere, în intervalul orar 08,00 – 16,30, de L-J și V în intervalul orar 08,00 – 14,00;
2) Direcția Fiscală a Municipiului Timișoara, 1(unul)  post de pază temporar cu un agent de securitate / post, pe timp de zi în intervalul orar 08,00 – 16,30, de L-J si V în intervalul orar 08,00-14,00, asigurat cu un numar de 2 agenți de securitate  (guarzi);
3)  Direcția de Evidență a Persoanelor Timișoara,1(unul) post de pază permanent, cu un agent de securitate / post la 12 ore în ture de 12/24, respectiv, 12 /48, asigurat cu un numar de 5 agenți de securitate  (guarzi) .
4) Direcția Generală a Poliției Locale Timișoara, 1 (unul)  post de pază permanent, cu un agent de securitate / post la 12 ore în ture de 12/24, respectiv, 12 /48, asigurat cu un numar de 5 agenti de securitate  (guarzi) 
5) Centrul Social de Urgență pentru Persoane fără Adapost  cu Cantină Socială Timișoara, prin HCL nr.336/31.07.2015, 1(unul) post de paza permanent, cu un agent de securitate / post la 12 ore în ture de 12/24, respectiv, 12 /48, asigurat cu un numar de 5 agenți de securitate  (guarzi) 
6) INCUBOXX, 1 (unul) post de pază permanent, cu un agent de securitate / post la 12 ore in ture de 12/24, respectiv, 12 /48, asigurat cu un număr de 5  agenți de securitate  (guarzi).
Obiectivele enumerate supra au fost aprobate prin Hotărârea nr. 536/2022 a Consiliului Local al Municipiului Timișoara
În ceea ce privește obiectivul 6 „INCUBOXX”, prin Hotărârea nr. 601/2019 a Consiliului Local al Municipiului Timișoara a fost aprobat Regulamentul de Organizare și Funcționare pentru Serviciul Public de Administrare a Centrului Regional de Competențe și Dezvoltare a Furnizorilor în Sectorul Automotive – CERC (Regulamentul).
Potrivit art. 13 alin. 1 din Regulament, Departamentul Administrativ-IT „planifică, coordonează și controlează activitățile de pază, curățenie din cadrul CERC”, iar potrivit art. 17 alin. 2 din Regulament „cheltuielile de exploatare a infrastructurii includ (fără a se limita la): cheltuieli servicii de protecție și pază”.
Prin Hotărârea nr. 123/2023 a Consiliului Local al Municipiului Timișoara, imobilul denumit generic „INCUBOXX” a fost dat în administrarea Serviciului Public de Administrare a Centrului Regional de Competențe și Dezvoltare a Furnizorilor în Sectorul Automotive – CERC.
Prin urmare, toate atribuțiile stabilite prin Regulament, inclusiv cea referitoare la pază se aplică și asupra imobilului dat în administrare către CERC.
De asemenea, precizăm că, pentru un post de pază permanent este necesar un număr de 5 agenți de securitate (guarzi) pentru  a asigura paza  24 din 24 întrucât, agenții de securitate (guarzii) trebuie repartizați pe ture 12/24 și 12/48  doar astfel  putându-se realiza  un raport eficient între calitate și serviciul prestat cât și un echilibru între riscurile asumate și beneficiile obținute. Numărul de 32 agenți de securitate (guarzi) din componența Serviciului Pază Obiective din cadrul Direcției Generale a Poliției Locale Timișoara permite asigurarea pazei  doar la un număr de 5 obiective în regim permanent și temporar pe timpul programului de lucru cu publicul. În aceste circumstanțe se impune modificarea Hotărârii nr. 536/2022 a Consiliului Local al Municipiului Timișoara privind asigurarea pazei și protecției obiectivelor și a bunurilor de interes  public și privat aparținând Municipiului Timișoara, de către personalul contractual (guarzi) din cadrul Serviciului Pază Obiective a Direcției Generale a Poliției Locale Timișoara.
Consecințele desfășurării activității de pază asupra obiectivelor stabilite prin Hotărârea nr. 536/2022 a Consiliului Local al Municipiului Timișoara, se manifestă prin creșterea numărului de ore suplimentare, imposibilitatea acordării concediilor de odihnă astfel cum au fost planificate și creșterea numărului concediilor medicale.
Mai mult, pentru obiectivul „INCUBOXX”, sarcina activității de pază revine CERC, astfel cum a fost stabilit prin Regulamentul aprobat prin Hotărârea nr. 601/2019 a Consiliului Local al Municipiului Timișoara.
În concluzie, raportat la  numărul actual de agenți de securitate (32 guarzi)  propunem modificarea Hotărârii nr. 536/2022 a Consiliului Local al Municipiului Timișoara în sensul eliminării obiectivului de pază nr. 6 „INCUBOXX”. 

	Având în vedere prevederile legale expuse în prezentul raport, apreciem că proiectul de hotărâre privind modificarea Hotărârii nr. 536/2022 a Consiliului Local al Municipiului Timișoara  îndeplinește  condițiile pentru a fi supus dezbaterii și aprobării plenului consiliului local. 

